Asal mula Wikipidia Basa Banjar (WBB), panjang kisahnya. Pamakai bamula maulahakan wadahnya 24 Nupimbir 2008. Salang barapa hari, Alamnirvana (Pamakai panambaian) umpat mandangani manggawi. Bulan baganti bulan, Alamnirvana haja nang mandangani. Ayungannya, Pamakai, nang asalnya baulak di Wikipidia Basa Indunisia, umpat manajuni. Banyak gawian WBB nang tabulangkir, marga saikitannya nang manyumbang atawa umpat gawi sabumi manggawi(marasnya, pang!). Tu kisah nang bulan 2 tahun 2010 samalam. Ezagren rajin maulah tulisan basa Banjar. Ayungannya, WBB ada pulang (bagayaan, lah!).